Selle retsepti leidsin netist "Halloween candy"  nimega. Kõik tundus nii lihtne ja väga isuäratav.  Kõrvitsaseemneid sai kiloga osta Tartu turult. Termomeetri otsingud võtsid terve päeva ja Tartu kesklinna poodidest peale lihatermomeetri midagi muud müügil ei ole. Laupäeva hommikul ei olnud veel isu kustunud ja lõpuks leidsin candy termomeetri Bauhofist.    3dl kõrvitsaseemneid  2dl suhkurt  1dl vett  0.5dl siirupit  3spl võid  1tl vaniljet  0,5tl soola  3/4tl küpsetuspulbrit    Vala suhkur, vesi ja  siirup potti. Sega aegajalt ja keeda senikaua kui termomeeter näitab 129 kraadi.  Siis lisa sool ja kõrvitsaseemned. Keeda edasi kuni termomeeter on 159 kraadi. Nüüd on õige aeg pott tulelt tõsta ja lisa või,vanilje ja küpsetuspulber. Sega hoolikalt läbi ja vala küpsetuspaberiga kaetud ahjuplaadile. Lase seista umbes 4 tundi ja murra sobiva suurusega tükid.